Klag van haatspraak teen Nelson Mandela-stigting | Maroela Media
AfriForum het sy regspan opdrag gegee om 'n strafregtelike klag van aanhitsing tot geweld teen die Nelson Mandela-stigting (NMS) voor te berei ingevolge artikel 18 van die Wet op Oproerige Byeenkomste 17 van 1956, asook 'n klag van haatspraak ingevolge die Wet op die Bevordering van Gelykheid en Voorkoming van Onbillike Diskriminasie 4 van 2000.
Dit volg op die NMS se mediaverklaring van 10 Junie 2020 oor die dood van George Floyd in die Verenigde State van Amerika en die betogings in dié verband. Die NMS sê in sy verklaring: "The use of violence can be rational and carefully targeted as part of a strategy to counter structural and other forms of violence against Black lives. And, of course, it ought always to be so."
Ernst Roets, hoof van beleid en aksie by AfriForum, meen die NMS se "ontstellende uitspraak is 'n verheerliking van en aanhitsing tot geweld". "Dit dui daarop dat die NMS glo dat dit geteikende gewelddadige optrede kan regverdig, afhangend van wie die teikens van dié gewelddadige optrede is, sonder dat enige gevolge hom in die gesig te staar."
Roets voeg by dié tipe gewelddadige dreigemente het geen plek in enige gemeenskap nie. "Die feit dat 'n organisasie van die NMS se status 'n regverdiging van geweld op so 'n nonchalante wyse kan publiseer, is inderdaad kommerwekkend en spreek vanself."
AfriForum het ook 'n klag van haatspraak teen die NMS by die Gelykheidshof aanhangig gemaak. Volgens Roets beskou AfriForum die regverdiging van en aanhitsing tot geweld deur die NMS as uiters gevaarlik en roekeloos.
"AfriForum sal daarom die nodige stappe doen om te verseker dat reg deur middel van die gepaste regskanale geskied. Ons versoek die owerheid dringend om dié geval van geweldaanhitsing deur die NMS met die erns te ondersoek wat dit verdien. Op dié wyse sal 'n sterk boodskap oor die onaanvaarbaarheid van geweldaanhitsing uitgestuur word."
Ek stem saam met Ernst Roets.
Diè stigting kort rigting.
Inderdaad lofwaardig, dog futiel.
Is die berigewing waar? is dit werlik wat NMS geskryf het? Indien dit waar is, is daar n paar cenarios. 1) Die meerderheid van die volk sal dit lees en nie verstaan nie. 2) die anc en eff sal dit uit verband ruk. 3) Die NMS moet verban word. Kyk na die toestand van die land, Die wereld sien die eens trotse Suid Afrika onder blanke bestuur voor 1994, nou onder nie blanke bestuur, as "rubish". Swak , niks werd nie, en dan braak die bewakers van die sogenaamde "Nelson Mandela Stigting" aasvoels, gal oor nonsens, oor iets wat nie… Lees meer »
Ek stem saam maar niks gaan daarvan kom. Kyk hoe gaan Malema tekere maar in Suid Afrika is 3 vroue in 3 dae deur hulle kerels vermoor en niemand se iets maar as daar n witte betrokke was was dit op al wat n voorblad van n koerant gewees en is Suid Afrika afgebrand. Praat van dubbele standaarde. Hoekom word daar nie so ophef gemaak as n 80 jaarige boer gemartel word en gebrand word met kook water terwyl sy vrou ook wreed aangerand word. Waarom kry dit net n klein berig iop die agter blad van die koerant